В ОТКРИТА ПРОЦЕДУРА ПО ЗОП за ИЗБОР НА ИЗПЪЛНИТЕЛ НА ОБЩЕСТВЕНА ПОРЪЧКА С ПРЕДМЕТ:

**„Изпълнение на Инженеринг - проектиране и изпълнение на строителни дейности за модернизация, внедряване на енергоспестяващи мерки и изграждане на достъпна среда в сградата на ОУ "Св.Св. Кирил и Методий", вкл. благоустрояване на дворни площи и осъществяване на авторски надзор в рамките на проект „Инвестиции в съвременна образователна инфраструктура в община Габрово“, финансиран по ОПРР**

**РАЗДЕЛ I.**

**ОБЩИ УСЛОВИЯ**

**1. Обект на обществената поръчка**

Община Габрово, на основание чл. 73, ал. 1 от Закона за обществените поръчки (ЗОП), провежда открита процедура за възлагане на Обществена поръчка с обект проектиране и изпълнение на строителство по смисъла на чл. 3, ал.1, б. „а“ от ЗОП, която има за предмет**: „Изпълнение на Инженеринг - проектиране и изпълнение на строителни дейности за модернизация, внедряване на енергоспестяващи мерки и изграждане на достъпна среда в сградата на ОУ "Св.Св. Кирил и Методий", вкл. благоустрояване на дворни площи и осъществяване на авторски надзор в рамките на проект „Инвестиции в съвременна образователна инфраструктура в община Габрово“, финансиран по ОПРР.**

**2. Описание на предмета на поръчката**

Изпълнение на инженеринг - проектиране, заедно с авторски надзор и строителство - във връзка с ремонт, модернизация, внедряване на енергоспестяващи мерки и изграждане на достъпна среда в сградата на основно училище „Св. Св. Кирил и Методий“ .

В обхвата на проектирането към настоящата поръчка се предвижда и изработка на проектно решение за креативно, съобразено с потребностите и възрастта на потребителите обзавеждане на класни стаи и помещения в училището.

Изпълнението на строителните дейности включва:

* въвеждане на мерки в областта на енергийната ефективност– подмяна на дограми;
* топлинна изолация;
* основен ремонт, модернизация и подмяна на отоплителни инсталации;
* въвеждане на енергоспестяващо осветление;
* благоустройствени мероприятия - благоустрояване на дворните площи.

Осъществяване на авторски надзор на строителните дейности.

**3. Възложител**

Възложител на настоящата открита процедура за избор на изпълнител на обществена поръчка, възлагана по реда на Закона за обществените поръчки (ЗОП),е Кметът на **ОБЩИНА ГАБРОВО;** административен адрес: гр. Габрово, пл. „Възраждане” № 3, факс 066 809 371; Интернет адрес*:* [*www.gabrovo.bg*](http://www.gabrovo.bg)*;*

**4. Вид процедура и мотиви за избора й.**

Възложителят провежда **открита процедура, по смисъла на чл. 18, ал. 1, т.1 от ЗОП**

Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респ. прозрачността при разходването на финансовите средства.

**5. Критерий за възлагане**

Класирането на офертите се извършва по критерий **„икономически най-изгодна оферта - оптимално съотношение качество/цена”,** което се оценява въз основа на предложена цена и на определени от Възложителя показатели, съгласно методиката за оценка, неразделна част от документацията (чл. 70, ал. 2, т.3 от ЗОП)

**6. Прогнозна стойност на поръчката. Финансиране. Плащане.**

Прогнозната максимална стойност на възлаганата обществена поръчка е **2 115 008, 33 лв. (два милиона сто и петнадесет хиляди и осем лв. и 33 ст.) без вкл. ДДС *или* 2 538 010 лв.** **(два милиона петстотин тридесет и осем хиляди и десет лв.) с вкл. ДДС., която включва:**

* изготвяне на работен проект, осъществяване на авторски надзор и извършване на СМР;

6.1. Поръчката се финансира по проект „Инвестиции в съвременна образователна инфраструктура в община Габрово“, финансиран по ОПРР

6.2. Всички разплащания по договора за обществена поръчка, включително възможността за предоставяне на аванс ще се извършват в съответствие и по реда посочени в проекта на договор.

**7. Място и срок за изпълнение на поръчката**

7. 1. **Място на изпълнение:** Основната част от предмета на поръчката – изпълнение на строителни дейности за модернизация, внедряване на енергоспестяващи мерки и изграждане на достъпна среда в сградата на ОУ "Св.Св. Кирил и Методий", следва да се осъществи в сградата и дворното пространство на ОУ „Св. Св. Кирил и Методий“, находяща се на адрес: гр. Габрово, бул. „Могильов“ № 69.

7. 2. Срокът за изпълнение на строителството следва да бъде не по-малък от 180 календарни дни и не по–дълъг от 360 календарни дни. Предложеният срок за изпълнение на строителството следва да бъде цяло число!

Срокът за изготвяне на работен проект да бъде не е по-кратък от 60 календарни дни и не повече от 90 календарни дни. Предложеният срок за изпълнение на проектирането следва да бъде цяло число!

**8. Срок на валидност на офертите:**

8.1. Срокът на валидност на офертите следва да бъде не по-малък от 6 (шест) месеца, считано от датата, която е посочена за дата на получаване на офертите и представлява времето, през което участниците са обвързани с условията на представените от тях оферти.

8.2. Участник, които представи оферта с по-кратък срок на валидност от определения в предходната точка срок, ще бъде отстранен от участие в процедурата за възлагане на обществена поръчка.

8.3. Участник, който откаже да удължи срока на валидност на офертата си след отправяне на покана от страна на възложителя в определения в поканата срок, ще бъде отстранен от участие в процедурата за възлагане на обществена поръчка.

**9.Разходи за подготовка на офертите и участие в процедурата**

Разходите за изготвяне на офертите и за участие в откритата процедура са за сметка на участниците. Възложителят не участва в тези разходи, независимо от начина на провеждане или изхода на процедурата.

**10. Условия за получаване на документацията за участие**

Възложителят публикува документацията за участие на своя профил на купувача, на интернет адрес: ***http://op.gabrovo.bg/22-obshtestveni-porachki/otkriti-protzeduri***, от където документацията е достъпна безплатно и неограничено в електронен вид. Публикуването на документацията в профила на купувача се извършва в деня на публикуването на обявлението в официален вестник на ЕС

**РАЗДЕЛ IІ.**

**ИЗИСКВАНИЯ КЪМ УЧАСТНИЦИТЕ В ПРОЦЕДУРАТА. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ**

**ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

**1.** При изпълнение на поръчката следва да се спазват всички изисквания на Заданието и Техническaта спецификация, заедно с приложенията към нея;

**2.** При изпълнение на поръчката Изпълнителят е длъжен да спазва всички нормативни изисквания, свързани с данъци и осигуровки, закрила на заетостта и условията на труд, които са в сила в Република България, и които са приложими към предоставяните услуги.

Информация за изискванията, свързани с данъци и осигуровки, може да бъде

получена от НАП.

Информация относно условията за закрила на заетостта и условията на труд

може да бъде получена от ИА „Главна инспекция по труда“.

**РАЗДЕЛ IIІ.**

**ИЗИСКВАНИЯ КЪМ УЧАСТНИЦИТЕ В ПРОЦЕДУРАТА. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ**

**А) Изисквания към участниците**

**1. Общи изисквания**

**1.1.** Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява дейностите, предмет на настоящата процедура, съгласно законодателството на държавата, в която то е установено. Възложителят не изисква обединенията да имат определена правна форма, за да участват при възлагането на поръчката, и не поставя условие за създаване на юридическо лице, когато участникът, определен за изпълнител, е обединение на физически и/или юридически лица. Участник не може да бъде отстранен от процедурата за възлагане на обществената поръчка на основание на неговия статут или на правната му форма, когато той или участниците в обединението имат право да упражняват дейностите, предмет на настоящата процедура, в държавата членка, в която са установени.

1.2. Участниците са длъжни да съблюдават сроковете и условията, посочени в обявлението за обществената поръчка и в документацията за участие в процедурата.

1.3. Участниците се представляват от лицата, представляващи ги по закон или от лица, специално упълномощени за настоящата процедура, което се доказва с пълномощно – оригинал.

**1.4.** В случай че участникът е обединение, което не е юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Възложителят изисква от участник – обединение, което не е юридическо лице, да представи оригинал или заверено копие от документ, от който да е видно правното основание за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

**1.5.** в случай че от представения документ не е видна посочената информация по т. 1.4., тя се предоставя допълнително;

**1.4.** Възложителят поставя следните изисквания към обединението-участник, които да са видни от документите по т. 1.4. и т. 1.5., а именно:

а) определянето на партньор или лице, което да представлява обединението за целите на обществената поръчка, следва да се извърши с документа по т. 1.2. или в отделен друг документ, като участникът представя оригинал или заверено от участника копие;

б) да е налице солидарна отговорност на участниците в обединението при изпълнение на поръчката.

**2. Лично състояние на участниците - Основания за задължително отстраняване.**

**2.1**. Възложителят ще отстрани от участие в процедурата за възлагане на обществената поръчка участник, когато:

**2.1.1.** е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**2.1.2.** е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

**2.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**2.1.4.** е налице неравнопоставеност в случаите по чл. 44, ал. 5 от ЗОП;

**2.1.5.** е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.1.6.** е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**2.1.7.** е налице конфликт на интереси, който не може да бъде отстранен.

**2.1.8.** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

**2.1.9.** лишен е от правото да упражнява определена професия или дейност съгласно законодателството на държавата, в която е извършено деянието;

**2.1.10.** сключил е споразумение с други лица с цел нарушаване на конкуренцията, когато нарушението е установено с акт на компетентен орган;

**2.1.11.** доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

**2.1.12.** опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

Основанията по **т. 2.1.1, т. 2.1.2, т. 2.1.7 и т. 2.1.12** се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Основанието по **т. 2.1.3.** не се прилага, когато:

- се налага да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Възложителят може да не отстрани от процедурата участник на основание по **т. 2.1.8**., ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

Информация относно липсата или наличието на обстоятелства по т. 2.1.1 и 2.1.2 се попълва в ЕЕДОП както следва:

В част III, Раздел А, участникът следва да представи информация относно присъди за следните престъпления:

* *Участие в престъпна организация* – по чл. 321 и 321а от НК;
* *Корупция* – по чл. 301 – 307 от НК;
* *Измама* – по чл. 209 – 213 от НК;
* *Терористични престъпления или престъпления, които са свързани с терористични дейности* - по чл. 108а, ал. 1 от НК;
* *Изпиране на пари или финансиране на тероризъм* – по чл. 253, 253а, или 253б от НК и по чл. 108а, ал. 2 от НК;
* *Детски труд и други форми на трафик на хора* – по чл. 192а или 159а - 159г от НК.

В част III, Раздел Г, участникът следва да представи информация относно присъди за престъпления по чл. 194 – 208, 213а – 217, чл. 219 – 252 и чл. 254а – 260 от НК

Участниците посочват информация за престъпления, аналогични на посочените

в т. т. 2.1.1 и 2.1.2 при наличие на присъда в друга държава членка или трета страна

Информация относно липсата или наличието на обстоятелства по т. 2.1.3 се попълва в част III, Раздел Б от ЕЕДОП

Информация относно липсата или наличието на обстоятелства по т. 2.1.4 се попълва в част III, Раздел В от ЕЕДОП

Информация относно липсата или наличието на обстоятелства по т. 2.1.1 и 2.1.2 за престъпления по чл. 172 и 352 – 353е от НК се попълва в част III, Раздел В, поле 1 от ЕЕДОП. При отговор „ДА“ участникът посочва:

* Дата на влизане в сила на присъдата и фактическото и правното основание за постановяването й;
* Срока на наложеното наказание.

Информация относно липсата или наличието на обстоятелства по т. 2.1.8 до 2.1.12 се попълва в част III, Раздел В от ЕЕДОП

**2.2 Други основания за отстраняване от участие**

Освен на основанията по **т.2.1** възложителят отстранява от процедурата:

**2.2.1.** участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

**2.2.2.** участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10;

**2.2.3.** участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

**2.2.4.** участници, които са свързани лица по смисъла на §2, т. 45 от Допълнителните разпоредби на Закона за обществените поръчки.

**2.2.5.** Участник, който няма право да участва в обществени поръчки на основание чл. 3, т. 8 във вр. с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРСЛТДС), освен когато не са налице условията по чл. 4 от закона.

**2.26.** Участник, който след покана от Възложителя и в определения в нея срок не удължи срока на валидност на офертата си.

**2.2.7.** Участник, който е предложил цена за изпълнение на поръчката, по-висока от определената от Възложителя, в настоящата документация за участие, прогнозна (максимална) стойност на поръчката.

Информация относно липсата или наличието на обстоятелства по т. 2.2.4 и 2.2.5 се Попълва в Част ІІІ, Раздел Г от ЕЕДОП.

**2.3.Мерки за доказване на надеждност*.***

Участник, за когото са налице основания за отстраняване по **т. 2.1.** има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

**2.3.1.** е погасил задълженията си по **т.2.1.3,** включително начислените лихви и/или глоби или че те са разсрочени, отсрочени или обезпечени;

**2.3.2.** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**2.3.3**. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Като доказателства за надеждността на участника се представят следните документи:

* по отношение на обстоятелството по 2.3.1 и 2.3.2 (чл. 56, ал. 1, т. 1 и 2 от ЗОП) –

документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

* по отношение на обстоятелството по 2.3.3. (чл. 56, ал. 1, т. 3 от ЗОП) – документ от съответния компетентен орган за потвърждение на описаните обстоятелства.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от етапа, на който се намира процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената възможност за представяне на мерки за доказване на надеждност за времето, определено с присъдата или акта.

Когато преди подаване на офертата участник е предприел мерки за доказване на надеждност по т. 2.3 (чл. 56 от ЗОП), тези мерки се описват в ЕЕДОП в полето свързано със съответното обстоятелство.

**2.4. Прилагане на основанията за отстраняване**

Възложителят отстранява от процедурата участник, за когото са налице основанията по **т.2.1,** възникнали преди или по време на процедурата.

Възложителят отстранява и участник в процедурата, който е обединение от физически и/или юридически лица и за член на обединението е налице някое от основанията за отстраняване по **т.2.1.**

Основанията за отстраняване се прилагат до изтичане на следните срокове:

- пет години от влизането в сила на присъдата – по отношение на обстоятелства по **т. 2.1.1 и т. 2.1.2**, освен ако в присъдата е посочен друг срок;

- три години от датата на настъпване на обстоятелствата по **т. 2.1.5, буква "а", т.2.1.6, т. 2.1.9, т. 2.1.10, т. 2.1.11 и т. 2.1.12**, освен ако в акта, с който е установено обстоятелството, е посочен друг срок.

В случай на отстраняване по **т.2.1** възложителят осигурява доказателства за наличие на основания за отстраняване.

**3. Критерии за подбор, отнасящи се до годността /правоспособността/ за упражняване на професионална дейност на участниците**

С посочените по-долу критерии за подбор Възложителят е определил минималните изисквания за допустимост по отношение на участниците в процедурата с цел установяване на възможността им за изпълнение на поръчката.

При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**3.1.** Участниците трябва да са регистрирани в професионалните или търговски регистри на страната с предмет строителство, съответстващ на предмета на обществената поръчка и съответните категории на обектите, включени в нея - първа група, съгласно Правилник за реда за вписване и водене на Централния професионален регистър на строителя и III–та категория, съгласно чл. 137 от ЗУТ или еквивалентни за чуждестранни участници

Участникът следва да попълни информация за съответствие с изискването по т.3.1 в Част ІV, Раздел А, т. 1 на ЕЕДОП

**4. Критерии за подбор, включващи минимални изисквания за икономическо и финансово състояние на участниците**

**4.1.** Участниците трябва да имат валиднаЗастраховка за професионална отговорност на участниците в строителството и проектирането по чл. 171 от ЗУТ, покриваща минималната застрахователна сума за този вид строеж, или съответен валиден аналогичен документ.

**4.2.** Участниците трябва да имат валидна поименна застраховка Професионална отговорност в проектирането за всеки един от проектантите, в случай, че в офертата на изпълнителя е посочен екип от лица на граждански договори, които ще изпълняват проектирането.

Участникът следва да предостави информация в Част ІV, Раздел Б, т. 5 от ЕЕДОП, като посочи информация за валидна застраховка по всяка от точките 4.1 и 4.2

**5. Критерии за подбор, включващи минимални изисквания за технически и професионални способности на участниците**

**5.1.** Участниците трябва да са изпълнили проектиране с предмет и обем, идентични или сходни с тези на поръчката, през последните 3 /три/ години, считано от датата на подаване на офертата.

**Под проектиране с предмет и обем „сходни“ с тези на поръчката следва да се разбира:**

Услуги по изработване на работни инвестиционни проекти свързани с реализация на енергоефективни мерки в обществени и/или жилищни сгради, вкл. ремонтни строителни работи по изпълнение на същите за въвеждане енергоефективни мерки в съществуващи или новопостроени обществени сгради и/или жилищни сгради с минимум 2000 кв.м. РЗП и минимум средно застрояване (над 10 м)

Участникът следва да предостави информация в Част ІV, Раздел В, т. 1б) от ЕЕДОП за дейностите с предмет и обем, идентични или сходни с тези на поръчката, с посочване на стойностите, датите и получателите, изпълнени за последните три години, считано от датата на подаване на офертата.

**5.2.** Участниците трябва да са изпълнили СМР /строителство и/или проектиране и изпълнение на строеж/ с предмет и обем, идентично или сходно с тези на поръчката, през последните 5 /пет/ години, считано от датата на подаване на офертата.

**Под строителство с предмет и обем „сходни“ с тези на поръчката следва да се разбира:** СМР по въвеждане на енергоефективни мерки в обществени сгради и/или жилищни сгради, вкл. ремонтни строителни работи по изпълнение на същите за въвеждане енергоефективни мерки в съществуващи или новопостроени обществени сгради и/или жилищни сгради с минимум 2000 кв.м. РЗП и минимум средно застрояване (над 10 м).

Участникът следва да предостави информация в Част ІV, Раздел В, т. 1а) от ЕЕДОП за дейностите с предмет и обем, идентични или сходни с тези на поръчката, с посочване на стойностите, датите и получателите, изпълнени за последните три години, считано от датата на подаване на офертата.

**5.3.** Участникът следва да разполага със следните технически лица, включително тези отговарящи за контрола на качеството:

**5.3.1. За изпълнение на проектните дейности:**

**Ръководител на екипа и проектант по част “Архитектурна“ – Архитект*,*** притежаващ опит като ръководител на проектантски екип;

**Проектант по част „Конструкции“ -** инженер – конструктор.

**Проектант по част „В и К”** - строителен инженер – „В и К”.

**Проектант по част „ОВК” и** **Енергийна ефективност** – инженер ОВК.

**Проектант по част Паркоустройство и благоустройство – ландшафтен архитект.**

**Проектант по част „Електрическа” –** електро-инженер.

**Проектант по част „Интериорен дизайн“ –** придобита образователно-квалификационна степен.

**Проектант по част „Мултимедийна техника и оборудване и специални инсталации“ -** инженер, придобита образователно-квалификационна степен.

**Проектант по част „Пожарна безопасност”** – инженер .

**Проектант по част „ПБЗ”-** инженер.

**Проектант по част управление на отпадъците –** инженер.

**Проектантите /за които е приложимо/ следва да притежават пълна проектантска правоспособност по Закона за камарите на архитектите и инженерите в инвестиционното проектиране /ЗКАИИП/,** респ. призната професионална квалификация по реда на Закона за признаване на професионални квалификации. При участник чуждестранно физическо или юридическо лице се представят еквивалентни документи в зависимост от държавата, в която са установени.

**5.3.2. За изпълнение на строителството**

**Ръководни технически лица:**

* **Ръководител екип  -1 бр.**
* Строителен инженер с висше образование по специалност ПГС/ССС/ТС или еквивалентна и квалификационна степен – минимум бакалавър.
* Трудов стаж по специалността – минимум 5 години;
* **Експерт ОВК И ЕЕ – 1 бр.**
* Придобита професионална квалификация в областите "Топлотехника", или еквивалентна и квалификационна степен – минимум бакалавър.
* Трудов стаж по специалността – минимум 3 години;
* **Експерт част „ЕЛ“– 1 бр.**
* Придобита професионална квалификация "Електроинженер“ или еквивалентна и квалификационна степен – минимум бакалавър.
* Трудов стаж по специалността – минимум 3 години;
* **Експерт** **Контрол по качеството** - 1 бр.
* Висше образование с професионална квалификация "строителен инженер" или еквивалентна.
* Правоспособност за контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност или еквивалент.
* 1 (една) години опит на длъжност, свързана с контрол по качеството при изпълнение на СМР.

**- Експерт по здравословни и безопасни условия на труд**- притежаващ съответната правоспособност за това.

Част ІV, Раздел В, т. 6 от ЕЕДОП участникът следва да предостави следната

информация:

Име, презиме и фамилия на лицето;

Информация за притежаваното образование и професионална квалификация, в съгласно изискванията на възложителя

Професионален опит и информация за притежавано удостоверение и/или разрешение или еквивалент за упражняване на съответната дейност – съгласно изискванията на възложителя

**5.4 Участникът да разполага със собствено или ползвано на друго валидно правно основание оборудване /механизация/ минимум, както следва:**

1. Заваръчен апарат – мин. 1 бр.

2. Оградни пана – мин. 200 м.л.

3. Тръбно скеле – мин. 1000 м2,

4. Пробивна техника - мин. 2 бр.,

5. Товарни автомобили –мин. 2 бр.

6. Металорежещи инструменти- мин. 3 бр.

***Забележка: Следва да се има предвид, че по-горе изброената механизация е задължителен минимум, а Изпълнителят е длъжен за качественото и в срок изпълнение на поръчката, да осигури всяка друга необходима му механизация.***

Участникът следва да попълни информация за оборудването /механизацията/, с която разполага в Част ІV, Раздел В, т. 9 от ЕЕДОП:

*Забележка №1:* **В случай, че участникът е обединение, което не е юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.**

*Забележка №2:***Задължително условие за допустимостта на участник в процедурата е той (участващ самостоятелно като физическо, юридическо лице или като обединение от физически и/или юридически лица) да покрива изцяло, в пълна степен така поставените по-горе минимални изисквания, отнасящи се до годността /правоспособността/ за упражняване на професионална дейност на участниците, до икономическото и финансово състояние на участниците и до техническите и професионални способности на участниците.**

Участникът ще бъде отстранен от участие в настоящата обществена поръчка, ако не отговаря на изискванията, посочени в т.3, т.4 и т.5.

6. ИЗПОЛЗВАНЕ НА КАПАЦИТЕТА НА ТРЕТИ ЛИЦА

6.1. Участниците могат да се позоват на капацитета на трети лица, независимо от

правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

6.2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на

Възложителя, ще участват в изпълнението на частта от поръчката, за която е необходим този капацитет.

6.3. Когато участникът се позовава на капацитета на трети лица, посочва това в Част ІІ, Раздел В от ЕЕДОП и приложимите полета от Част ІV от ЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.

6.4. Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.

6.5. Възложителят може да изиска от участника да замени посоченото от него трето лице, ако то не отговаря на някое от условията по т. 4.4., с изключение на случаите, при които трето лице е включено в екипа, подлежащ на оценка.

6.6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 6.2 – 6.4.

6.7. Когато участник в процедурата е клон на чуждестранно лице, той може, за доказване на съответствие с изискванията за икономическо и финансово състояние, технически и професионални способности, да се позове на ресурсите на търговеца, в случай, че представи доказателства, че при изпълнение на поръчката ще има на разположение тези ресурси.

7. ПОДИЗПЪЛНИТЕЛИ

7.1. Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. Съответната информация се попълва в Част ІV, Раздел В, т. 10 от ЕЕДОП.

7.2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

7.3. Независимо от възможността за използване на подизпълнители, отговорността за изпълнение на договора за обществена поръчка е на изпълнителя.

8. ДЕКЛАРИРАНЕ НА ЛИЧНО СЪСТОЯНИЕ И СЪОТВЕТСТВИЕ С КРИТЕРИИТЕ ЗА ПОДБОР

8.1. Участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от Възложителя, и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

8.2. Когато изискванията по т. 2.1.1, 2.1.2, 2.1.7. и 2.1.12. от настоящия раздел (вж. Лично състояние на участниците – основания за задължително отстраняване) се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т. 2.1.1, 2.1.2, 2.1.7. и 2.1.12. се попълва в отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

8.3. При поискване от страна на Възложителя участниците са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП, независимо от наименованието на органите, в които участват, или длъжностите, които заема.

8.4. Когато участник е посочил, че ще използва капацитета на трети лица за доказване на съответствието с критериите за подбор или че ще използва подизпълнители трябва да представи отделен ЕЕДОП, попълнен от всяко от тези лица.

8.5. Възложителят може да изиска по всяко време от участниците доказателства във връзка със заявените от тях в ЕЕДОП обстоятелства. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси.

9. ДОПЪЛНИТЕЛНИ УКАЗАНИЯ ПРИ ПОПЪЛВАНЕ НА ЕЕДОП

В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, в част II, Раздел А от ЕЕДОП се посочва правната форма на участника (обединение/консорциум/друга), като в този случай се подава отделен ЕЕДОП за всеки един участник в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че обединението не е регистрирано, участникът следва да извърши регистрацията по БУЛСТАТ след уведомяването му за извършеното класиране и преди подписване на договора за възлагане на настоящата обществена поръчка.

В част II, Раздел Б от ЕЕДОП се посочват името/ната и адреса/ите на лицето/ата, упълномощено/и да представляват участника за целите на процедурата за възлагане на обществена поръчка.

**РАЗДЕЛ IV**

**КРИТЕРИЙ ЗА ВЪЗЛАГАНЕ НА ПОРЪЧКАТА. МЕТОДИКА ЗА ОЦЕНКА НА ОФЕРТИТЕ**

**1. КРИТЕРИЙ ЗА ВЪЗЛАГАНЕ НА ПОРЪЧКАТА**

**1.1.** Критерият за възлагане на поръчката е оптимално съотношение качество/цена, което се определя въз основа на предложена цена и на посочени от Възложителя показатели, включващи качествени аспекти, свързани с предмета на обществената поръчка (чл. 70, ал. 2, т. 3 от ЗОП).

**РАЗДЕЛ V**

**ИЗИСКВАНИЯ КЪМ ДОКУМЕНТИТЕ ЗА УЧАСТИЕ В ПРОЦЕДУРАТА**

**1. ОБЩИ ИЗИСКВАНИЯ**

**1.1.** При изготвяне на документите всеки участник трябва да се придържа точно към обявените от Възложителя условия.

**1.2.** Представянето на оферта задължава участника да приеме напълно всички изисквания и условия, посочени в обявлението и тази документация.

**1.3.** Всички документи за участие в процедурата се предоставят на хартиен носител, като към предложението за изпълнение на поръчката и ценовото предложение се прилагат и копия в електронен вид, позволяващ копиране на данните за целите на работата на комисията при оценяване. В случай на несъответствие между текстовете на хартиения носител и електронното копие, за водещ се приема хартиеният вид на документа.

**1.4.** Всеки участник в процедурата има право да представи само една оферта. Офертата трябва да е попълнена без поправки по нея. Документи с поправки не се разглеждат.

**1.5.** Не се допуска предлагането на варианти в офертата.

**1.6.** Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

**1.7.** В процедурата едно физическо или юридическо лице може да участва само в едно обединение.

**1.8.** Свързани лица не могат да бъдат самостоятелни участници в настоящата процедура (вж. т. 2.2.4. от раздел III).

**1.9.** Прогнозната стойност на поръчката е максимално допустима и оферти над посочената прогнозна стойност ще бъдат отстранявани от процедурата.

**1.10.** Участниците могат да посочват в офертите си информация, която смятат за конфиденциална във връзка с наличието

**2. ДОКУМЕНТИ ЗА УЧАСТИЕ**

Всеки участник трябва да представи:

**2.1.** Опис на представените документи – съгласно Образец № 1;

**2.2.** ЕЕДОП за участника в съответствие с изискванията на ЗОП и условията на Възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – съгласно Образец № 2.

**Забележка:** *В тези случаи подаването на ЕЕДОП от съответните лица се счита за съгласие за участие в процедурата.*

**2.3.** Документи за доказване на предприетите мерки за надеждност, когато е приложимо;

**2.4.** Документите за участници-обединения по т. 1.4 и 1.5 от Раздел III на настоящата документация;

**2.5.** „Техническо предложение“, съдържащо:

2.5.1. пълномощно в оригинал, когато лицето, което подписва офертата, не е законният представител на участника;

2.5.2. предложение за изпълнение на поръчката в съответствие с Техническата спецификация и изискванията на Възложителя - съгласно Образец № 3, ведно с приложенията към него. Предложението за изпълнение на поръчката трябва да бъде придружено с копие в електронен вид;

Предложение за изпълнение на поръчката - образец №3 - трябва да съдържа:

* Идейна концепция за обекта, която се състои от обяснителна записка и графични

приложения и съдържа минимум следните елементи:

А) Идейна концепция се разработва за изясняване постигането на целите и задачите на инвестиционното предложение. Идейната концепция следва да съдържа идейно решение на фасадите, което има за цел да изясни цветовото решение и решението за дворните площи. Прилага се текстова част - обяснителна записка за доказване съответствието на предложението с целите и задачите на проекта /концепция за избора и изпълнението на топлоизолация фасади, покрив и под, подмяна на дограма, хидроизолация покрив, енергоспестяващи мерки по електроинсталации, асансьорни уредби, дейности по конструкциите, по ОВ и ВиК инсталации и др., ако са приложими/.

*По желание на участника могат да се представят и допълнителни материали поясняващи предложението. (аксонометрични изгледи, перспективни изгледи, фотомонтажи, компютърна анимация, макет и др)*

Б) Предложение за изпълнение на строителството - участникът доказва възможностите си и гаранциите, които дава за изпълнение на поръчката (съгласно техническите спецификации) качествено и в срок. От него Възложителят трябва да добие достатъчно ясна и подробна представа за намеренията на участника, свързани с изпълнението на поръчката, както по организацията и изпълнението на СМР, така и вземане на необходимите мерки за намаляване затрудненията за обслужване дейността на живущите, възможни рискове и тяхното управление, замърсяване на околната среда и др. по преценка на участника.

Предложението следва да съдържа следните приложения:

І. Приложение – **“Мерки за намаляване на затрудненията при изпълнение на СМР за учениците, персонала и живущите в непосредствена близост до училището.**

II. Приложение – **Работна програма за изпълнение на строителството**, с приложени сертификати за качество на основни материали, минимум за: хидро и топлоизолационни системи, дограма /профил, стъклопакет и вентилационни клапи/, ОВК съоръжения и асансьор.

***Минимални изисквания към съдържанието на Приложение*** *– „Мерки за намаляване на затрудненията при изпълнение на СМР за учениците, персонала и живущите в непосредствена близост до училището“*

**В предложението относно мерки за намаляване на затрудненията**, всеки участник следва да анализира аспектите на ежедневието и проявленията на отрицателно влияние на строителния процес върху тях на база предвидените работи в техническите спецификации, конкретните особености и опита на участника при изпълнението на подобни обекти, като определи адекватни, достатъчни и приложими мерки за намаляване на затрудненията по всеки един от идентифицираните от възложителя аспекти, а именно:

1. физически достъп;

2. нарушаване на учебния процес и трудовия процес;

Участникът следва да опише и как ще осъществи мониторинг на проявленията на отрицателно влияние на строителния процес върху горепосочените аспекти по време на изпълнението на договора, както и дейности за контрол върху изпълнението на предложените мерки.

***Минимални изисквания към съдържанието на Приложение*** – **Работна програма за изпълнение на строителството**

Участникът следва в съответствие с техническите спецификации на Възложителя да опише предложението си за изпълнение на СМР-тата, вкл. начина на изпълнение на една или повече от дейностите, последователността или взаимообвързаността при изпълнение на дейностите, начините (мерките) за постигане на качество, действията на участниците за изпълнение на ключовите моменти, организацията, мобилизацията и/или разпределението на използваните от участника ресурси, обвързани с предложението за изпълнение на дейностите.

ІІІ Примерен Линеен график за видове СМР – по етапност на изпълнението и разпределение на ресурсите и работната сила по основните видове дейности. Предложеният линеен график е тясно свързан с работната програма за изпълнение на строителството предложена от участника. Към линейния график да бъде приложена и диаграма на работната ръка.

В представения линеен график участникът трябва да включи всички СМР и да предвиди и дни за неблагоприятни атмосферни условия.

**Участник, към чието предложение за изпълнение липсва някое от изброените приложения, ще бъде отстранен от участие в поръчката**.

2.5.3 декларация за съгласие с клаузите на приложения проект на договор - съгласно Образец № 4;

2.5.4 декларация за срока на валидност на офертата - съгласно Образец № 5;

2.5.5 декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд – съгласно Образец № 6;

2.6. Декларация за извършен оглед на обекта – съгласно Образец № 7

**2.6.** „Ценово предложение“, съгласно Образец № 8. Ценово предложение се поставя в **отделен запечатан непрозрачен плик** с надпис „Предлагани ценови

параметри“ и наименованието на участника.

**Забележка:** *Извън плика „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагани ценови параметри”елементи, свързани с предлаганата цена (или части от нея), ще бъдат отстранени от участие в процедурата.*

**Забележка:** Всички документи по чл.39, ал.2 от ППЗОП (2.1 – 2.4) е желателно да бъдат обособени в отделен джоб или папка.

Всички документи по чл.39, ал.3, т.1 от *ППЗОП* (2.5) е желателно да бъдат обособени в отделен джоб или папка.

**3. ИЗИСКВАНИЯ КЪМ ДОКУМЕНТИТЕ**

**3.1.** Всички документи, представени във вид на копия трябва да бъдат заверени „Вярно с оригинала”, име, фамилия, подпис на представляващия участника. Документи, които се изисква да бъдат представени в оригинал, не се представят като копия.

**3.2.** Документите по т. 2.1., т. 2.4., т. 2.5, б. „б“ – „д“ и т. 2.6. се подписват само от лица с представителна власт, посочени в документа, удостоверяващ актуалното правно състояние на участника, или от упълномощени за това лица. Във втория случай се изисква да се представи пълномощно в оригинал, съдържащо изрично изявление, че упълномощеното лице има право да подписва документи, включително офертата, и да

представлява участника в процедурата.

**3.3.** Всички документи трябва да са валидни към датата на тяхното представяне.

**3.4.** Всички документи, свързани с участието в процедурата, следва да бъдат на български език. Ако са приложени документи на чужд език, те следва да са придружени с превод на български език от заклет преводач.

**3.5.** По документите не се допускат никакви вписвания между редовете, изтривания

или корекции.

**4. ПОДАВАНЕ**

Документите, свързани с участието в процедурата и систематизирани съобразно

посочените по-горе изисквания, се представят в запечатана непрозрачна опаковка, върху която се посочват:

* наименованието на участника;
* адрес за кореспонденция, телефон и по възможност – факс и електронен адрес;
* наименованието на поръчката,

както следва:

**ОФЕРТА**

**ДО**

**Община Габрово**

**пл. „Възраждане” № 3, 5300 Габрово**

*За участие в открита процедура по ЗОП с предмет*

**„Изпълнение на Инженеринг - проектиране и изпълнение на строителни дейности за модернизация, внедряване на енергоспестяващи мерки и изграждане на достъпна среда в сградата на ОУ "Св.Св. Кирил и Методий", вкл. благоустрояване на дворни площи и осъществяване на авторски надзор в рамките на проект „Инвестиции в съвременна образователна инфраструктура в община Габрово“, финансиран по ОПРР**

/*име на участника /*

............................................................................................................................................................

*/пълен адрес за кореспонденция – улица, номер, град, код, държава/*

..........................................................................................................................................................

*/лице за контакт, телефон, факс и е-mail/*

**5. МЯСТО И СРОК ЗА ПОДАВАНЕ НА ДОКУМЕНТИТЕ ЗА УЧАСТИЕ В ПРОЦЕДУРАТА**

**5.1.** Документите за участие в процедурата се представят от участника или от упълномощен от него представител лично или по пощата с препоръчано писмо с обратна разписка, или чрез друга куриерска услуга на адрес – гр. Габрово, пл.Възраждане №3 -Деловодство

**5.2.** Срокът за получаване на оферти е посочен в обявлението.

**5.3.** Всеки участник следва да осигури своевременното получаване на документите за участие в процедурата от Възложителя. Ако участникът изпраща документите си по поща или с препоръчано писмо с обратна разписка или чрез куриерска служба, разходите са за негова сметка. В този случай той следва да изпрати документите така, че да обезпечи тяхното получаване на посочения от Възложителя адрес преди изтичане на срока за получаване на офертите. Рискът от забава или загубване на документите е за сметка на участника. Възложителят не се ангажира да съдейства за пристигането им на адреса и в срока, определен от него. Участникът не може да иска от Възложителя съдействия като: митническо освобождаване на пратка, получаване чрез поискване от пощенски клон или други подобни.

**5.4.** До изтичане на срока за получаване на оферти, всеки участник може да промени, допълни или оттегли подадените документи. Допълнението и промяната трябва да отговарят на изискванията и условията за представяне на оферта, като върху плика бъде отбелязан и текст „Допълнение/Промяна на оферта“ (с входящ номер).

**6. ВЪЗМОЖНОСТ ЗА УДЪЛЖАВАНЕ НА СРОКА ЗА ПОДАВАНЕ НА ОФЕРТИ**

Възложителят може или е длъжен да удължи срока за подаване на оферти при

наличие на основание за това съгласно чл. 100, ал. 7 - 9, 11 и 12 от ЗОП и чл. 28, ал. 5 от

ППЗОП.

**7. ПРИЕМАНЕ НА ОФЕРТИ**

**7.1.** За получените оферти при Възложителя се води регистър, в който се отбелязват:

* подател на офертата;
* номер, дата и час на получаване;
* причините за връщане на офертата, когато е приложимо.

**7.2.** При получаване на офертата върху опаковката се отбелязват входящият номер, датата и часът на получаването, за което на приносителя се издава документ.

**7.3.** Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост или в прозрачна опаковка. Тези оферти се връщат незабавно на участниците, като обстоятелства се отбелязват във входящия регистър.

**7.4.** Когато към 17:00 часа на датата, определена като краен срок за получаване на оферти пред деловодството на Община Габрово все още има чакащи лица, те се включват в списък,който се подписва от представител на Възложителя и от присъстващите лица. Офертитена лицата от списъка се завеждат в регистъра, като не се допуска приемане на оферти от лица, които не са включени в списъка.

**РАЗДЕЛ VI**

**РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

**1. ОТВАРЯНЕ НА ОФЕРТИТЕ**

**1.1.** Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване

**1.2.** Офертите се отварят в часа и на датата, посочени в Обявлението за обществената поръчка в сградата на Агенцията по обществени поръчки. При промяна на датата и часа на отваряне на офертите участниците се уведомяват писмено.

**1.3.** Представител на участник се допуска след удостоверяване на неговата самоличност и представяне на съответното пълномощно.

**1.4.** Присъстващите представители вписват имената си и се подписват в изготвен от комисията присъствен лист, удостоверяващ тяхното присъствие.

**2. ДЕЙСТВИЯ НА КОМИСИЯТА ПРИ ОТВАРЯНЕ НА ОФЕРТИТЕ**

**2.1.** Комисията отваря по реда на тяхното постъпване запечатаните непрозрачни опаковки и оповестява тяхното съдържание, като проверява за наличието на отделен запечатан плик с надпис „Предлагани ценови параметри“.

**2.2.** Най-малко трима от членовете на комисията подписват техническото предложение и плика с надпис „Предлагани ценови параметри“.

**2.3.** Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“. С това публичната част от заседанието на комисията приключва и

комисията продължава своята работа в закрито заседание.

**3. ПОДБОР НА УЧАСТНИЦИТЕ. РАЗГЛЕЖДАНЕ И ОЦЕНКА НА ТЕХНИЧЕСКИТЕ ПРЕДЛОЖЕНИЯ**

**3.1.** Комисията разглежда документите по т. 2.2. - 2.4. от Раздел V за съответствие с изискванията към личното състояние и критериите за подбор и съставя протокол.

**3.2.** Когато установи липса, непълнота или несъответствие на информацията, включително нередовност или фактическа грешка, или несъответствие с изискванията

към личното състояние или критериите за подбор, комисията ги посочва в протокола по

т. 3.1. и изпраща протокола на всички участници в деня на публикуването му в профила

на купувача.

**3.3.** В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.

**3.4.** Възможността по т. 3.3. се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на Възложителя, когато това не води до промяна на техническото предложение.

**3.5.** Когато промените по т. 3.3. се отнасят до обстоятелства, различни от посочените по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, новият ЕЕДОП може да бъде подписан от едно от лицата, които могат самостоятелно да представляват кандидата или участника.

**3.6.** След изтичането на срока по т. 3.3. комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

**3.7.** На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

**3.8.** Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

**3.9.** Комисията разглежда техническите предложения на допуснатите участници и проверява съответствието на предложенията с предварително обявените условия. Одобрените предложения се оценяват съобразно съответните показатели в методиката

за оценка.

**4. ОТВАРЯНЕ НА ЦЕНОВИТЕ ОФЕРТИ**

**4.1.** Датата, часът и мястото на отваряне на ценовите предложения се обявява чрез съобщение в профила на купувача на Община Габрово не по-късно от два работни дни преди датата на отваряне.

**4.2.** На отварянето могат да присъстват лицата по т. 1.1. Комисията обявява резултатите от оценяването на офертите по другите показатели, отваря ценовите предложения и ги оповестява.

**4.3.** Комисията не отваря ценовото предложение на участник, чието техническо предложение не отговаря на предварително обявените условия.

**5. ОЦЕНКА НА ОФЕРТИТЕ И КЛАСИРАНЕ НА УЧАСТНИЦИТЕ**

**5.1.** Комисията прилага методиката за оценка към офертите, които са допуснати до класиране и определя техните комплексни оценки.

**5.2.** Комисията класира участниците въз основа на получените комплексни оценки, в съответствие с т 2.3. - 2.5. на раздел IV от настоящата документация.

**РАЗДЕЛ VII**

**ГАРАНЦИИ. ДОГОВОР ЗА ОБЩЕСТВЕНА ПОРЪЧКА**

**1. ГАРАНЦИИ**

**1.1.** Гаранцията за изпълнение на договора е в размер на 5 (пет) на сто от стойността на договора без ДДС.

**1.2.** Гаранцията се представя от Изпълнителя преди сключване на договора под формата на:

**1.2.1.** парична сума, внесена по сметката на Възложителя, или

**1.2.2.** безусловна и неотменяема банкова гаранция, в оригинал, издадена в полза на Възложителя, или

**1.2.3.** застраховка, която обезпечава изпълнението чрез покритие на отговорността на Изпълнителя.

**1.3.** В случай че гаранцията е под формата на парична сума, Изпълнителят представя доказателство, че сумата е внесена по сметката на Възложителя:

Банка: **ДСК ЕАД – Финансов център Габрово**

Банков код (BIC): **STSABGSF**

Банкова сметка (IBAN): **BG 52 STSA 9300 3305 016 910**

**1.4.** Гаранцията за изпълнение под формата на банкова трябва да съдържа изявление на банката издател, че ще плати в срок до 5 работни дни на Възложителя сумата на дължимото плащане или на частта от него, заявена от Община Габрово с писмено искане (*вж.примерна банкова гаранция, Образец № 9*).

**1.5.** В случай че гаранцията бъде представена под формата на застраховка, тя следва да съдържа всички условия в полза на ВЪЗЛОЖИТЕЛЯ, предвидени в настоящия раздел относно банковата гаранция.

**1.6.** Участникът, определен за изпълнител, избира сам формата на гаранцията за изпълнение.

**1.7.** Гаранцията по т. 1.2.1. или 1.2.2. може да се предостави от името на изпълнителя за сметка на трето лице - гарант.

**1.8.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**1.9.** Условията и сроковете за задържане или освобождаване на гаранциите за изпълнение са уредени в проекта на договор (*Приложение № 2* към документацията).

**1.10.** Участникът, избран за изпълнител, има право да поиска авансово плащане по ред и условия, посочени в проекта на договор.

**2. СКЛЮЧВАНЕ НА ДОГОВОР**

След влизане в сила на решението за определяне на изпълнител, Възложителят отправя покана до участника, определен за изпълнител, за уговаряне на датата за сключване на договора.

**2.1.** Преди сключването на договора, Възложителят изисква от участника, определен за изпълнител да:

**2.1.1.** изпълни задължението си по чл. 67, ал. 6 от ЗОП като представи актуални документи, удостоверяващи липсата на основанията за отстраняване от процедурата, както и съответствието с поставените критерии за подбор, както следва:

**А -** за обстоятелствата по чл. 54, ал. 1, т. 1 от ЗОП (вж. т. 2.1.1 и 2.1.2 от раздел III) - свидетелство за съдимост;

**Б -** за обстоятелството по чл. 54, ал. 1, т. 3 от ЗОП (вж. т. 2.1.3. от раздел III) - удостоверение от органите по приходите и удостоверение от общината по седалището на Възложителя и на участника;

**В -** за обстоятелството по чл. 54, ал. 1, т. 6 от ЗОП (вж. т. 2.1.6. от раздел III) - удостоверение от органите на Изпълнителна агенция "Главна инспекция по труда". Когато в удостоверението се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на

договор за обществена поръчка;

**Г -** за обстоятелствата по чл. 55, ал. 1, т. 1 от ЗОП (вж. т. 2.1.8 от раздел III) - удостоверение, издадено от Агенцията по вписванията;

**Д – за съответствие с изискванията на възложителя по т3.1 от Раздел III -** Завереноот участника копие на удостоверение, издадено от компетентни органи съгласно националното законодателство на страната, където е регистриран участника, доказващо регистрацията му в професионалните или търговски регистри на страната с предмет строителство, съответстващ на предмета на обществената поръчка и съответните категории на обектите, включени в нея - първа група, съгласно Правилник за реда за вписване и водене на Централния професионален регистър на строителя и III–та категория, съгласно чл. 137 от ЗУТ или еквивалентни за чуждестранни участници **ИЛИ** декларация или удостоверение за наличие на такава регистрация от компетентните органи, съгласно националния му закон, когато наличието на регистрация е определено със закон като условие за осъществяване на предмета на поръчката

**Е – за съответствие с изискванията на възложителя по 4.1 от Раздел III** Заверено от участника копие на валидна Застраховка за професионална отговорност на участниците в строителството и проектирането по чл. 171 от ЗУТ, покриваща минималната застрахователна сума за този вид строеж, или съответен валиден аналогичен документ.

**Ж - за съответствие с изискванията на възложителя по 4.2 от Раздел III** - Заверено от участника копие на валидна застраховка Професионална отговорност в проектирането за всеки един от проектантите, в случай, че в офертата на изпълнителя е посочен екип от лица на граждански договори, които ще изпълняват проектирането

**З –** **за съответствие с изискванията на възложителя 5.1 от Раздел III -** Списък на услугите, които са идентични или сходни с предмета на обществената поръчка изпълнени през последните 3 /три/ години, считано от датата на подаване на офертата, а именно изработване на технически инвестиционни проекти свързани с реализация на енергоефективни мерки в жилищни сгради и/или обществени сгради, вкл. ремонтни сторителни работи по полагане на хидро и топло изолация и поставяне на дограма на сгради за въвеждане енергоефективни мерки в съществуващи жилищни сгради и/или обществени сгради (Образец №10) с посочване на стойностите, датите и получателите, заедно с доказателства за извършената услуга.

**И –** **за съответствие с изискванията на възложителя 5.2 от Раздел III -** Списък на строителство и/или проектиране и изпълнение на строеж, изпълнено през последните 5 /пет/ години, считано от датата на подаване на офертата, което е идентично или сходно с предмета на обществената поръчка. **(Образец №11),** придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания

**Й – за съответствие с изискванията на възложителя 5.3 от Раздел III -** Списък на техническите лица, включително тези отговарящи за контрола на качеството (Образец № 12). В този списък участниците посочват проектантския екип за изпълнение предмета на поръчката, както и Техническия ръководител, експерт Контрол по качеството, Специалист по здравословни и безопасни условия на труд.

***К –*****за съответствие с изискванията на възложителя 5.4 от Раздел III** - Декларация за техническото оборудване (механизация) (Образец №13), което участникът ще осигури за изпълнение на обществената поръчка, съобразено с изискванията на Възложителя. Оборудването за изпълнение на дейностите може да бъде собствено или ползвано на друго правно основание за периода на поръчката.

Документите се представят и за подизпълнителите и третите лица, ако има такива.

**2.1.2.** представи определената гаранция за изпълнение на договора;

**2.2**. Когато участникът, избран за изпълнител, е чуждестранно лице, той представя съответния документ по т. 2.1., б. “а” – “г”, издаден от компетентен орган, съгласно законодателството на държавата, в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава

**2.3.** Възложителят не сключва договор, когато участникът, класиран на първо място:

**2.3.1**. откаже да сключи договор. За отказ от сключване на договор се приема и неявяването на уговорената дата за сключване на договор, освен ако неявяването е по обективни причини, за което Възложителят е уведомен своевременно;

**2.3.2.** не изпълни някое от условията по т. 2.1., или

**2.3.3.** не докаже, че не са налице основания за отстраняване от процедурата.

**2.4.** В случаите по т. 2.3. Възложителят прекратява процедурата или изменя влязлото в сила решение в частта за определяне на изпълнител и с мотивирано решение определя втория класиран участник, ако има такъв, за изпълнител.

**2.5.** Договорът трябва да съответства на проекта на договор, приложен в документацията, допълнен с всички предложения от офертата на участника, въз основа

на които последният е определен за изпълнител на поръчката.

**2.6.** Неразделна част от договора е техническата спецификация и приложенията към нея.

**3. ИЗМЕНЕНИЕ НА ДОГОВОРА:**

Договорът може да се измени само когато:

3.1. поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, ако смяната на изпълнителя:

3.1.1. е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и

3.1.2. би предизвикала значителни затруднения, свързани с поддръжката, експлоатацията и обслужването или дублиране на разходи на възложителя;

3.2. поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора;

3.3. се налага замяна на изпълнителя с нов изпълнител при някое от следните условия:

3.3.1.първоначалният изпълнител не е в състояние да продължи изпълнението на договора

3.1.1.налице е универсално или частично правоприемство в резултат от преобразуване на първоначалния изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:

- за новия изпълнител не са налице основанията за отстраняване от процедурата и той отговаря на първоначално установените критерии за подбор;

- промяната на изпълнителя не води до други съществени изменения на договора за обществена поръчка и не цели заобикаляне на закона;

3.4. се налагат изменения, които не са съществени;

3.5. изменението се налага поради непредвидени обстоятелства и не променя цялостния характер на поръчката и са изпълнени едновременно следните условия:

3.5.1. стойността на изменението е до 15 на сто от стойността на първоначалния договор за строителство;

3.5.2. стойността на изменението независимо от условията по буква "а" не надхвърля съответната прагова стойност по чл. 20, ал. 1.

Ако се налага увеличение на цената, то не може да надхвърля с повече от 50 на сто стойността на основния договор. Когато се правят последователни изменения, ограничението се прилага за общата стойност на измененията. Последователните изменения не трябва да целят заобикаляне на закона. Когато се правят няколко последователни изменения, общата им стойност не може да надхвърля посочените максимални размери. Изменение на договор за обществена поръчка се смята за съществено, когато са изпълнени едно или повече от следните условия:

- изменението въвежда условия, които, ако са били част от процедурата за възлагане на обществена поръчка, биха привлекли към участие допълнителни участници, биха позволили допускането на други участници, различни от първоначално избраните, или биха довели до приемане на оферта, различна от първоначално приетата;

- изменението води до ползи за изпълнителя, които не са били известни на останалите участници в процедурата;

- изменението засяга предмета или обема на договора за обществена поръчка;

- изпълнителят е заменен с нов извън случаите по чл.116, ал. 1, т. 4 от ЗОП.

**РАЗДЕЛ VIII**

**РАЗЯСНЕНИЯ И ИЗМЕНЕНИЯ НА УСЛОВИЯТА. ОБМЕН НА ИНФОРМАЦИЯ**

**1. РАЗЯСНЕНИЯ ПО УСЛОВИЯТА НА ПРОЦЕДУРАТА**

**1.1.** Лицата могат да поискат писмено от Възложителя разяснения по решението, обявлението и документацията за обществената поръчка до 10 дни преди изтичане на срока за получаване на офертите.

**1.2.** Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на оферти. В разясненията не се посочва лицето, направило запитването.

**1.3.** Възложителят не предоставя разяснения, ако искането е постъпило след срока по т. 1.1.

**1.4.** Разясненията се предоставят чрез публикуване на профила на купувача.

**2. ОБМЕН НА ИНФОРМАЦИЯ**

**2.1.** До приключване на процедурата за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП, ППЗОП и в тази документация, между заинтересовано лице, участник или техни представители и:

2.1.1. органите и служителите на Възложителя, свързани с провеждането на процедурата;

2.1.2. органите, длъжностните лица, консултантите и експертите, участвали в изработването и приемането на документацията за участие, ако е приложимо.

**2.2.** При промяна в посочения адрес и факс за кореспонденция, участниците са длъжни в срок до 24 часа надлежно да уведомят Възложителя.

**2.3.** Неправилно посочен адрес или факс за кореспонденция или неуведомяване за промяна на адреса или факса за кореспонденция освобождава Възложителя от отговорност за неточно изпращане на уведомленията или информацията.

**РАЗДЕЛ IХ**

**ЗАКЛЮЧИТЕЛНИ УСЛОВИЯ**

**1. ПОДЛЕЖАЩИ НА ОБЖАЛВАНЕ АКТОВЕ**

Всяко решение на Възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията. На обжалване подлежат и действия или бездействия на Възложителя, с които се възпрепятства достъпът или участието на лица в процедурата.

**2. ПОДАВАНЕ НА ЖАЛБА**

**2.1.** Жалба се подава до Комисията за защита на конкуренцията с копие до Възложителя, чието решение се обжалва.

**2.2.** Производството по обжалване решенията на Възложителя, негови действия и бездействия протича по реда на чл. 196 и сл. от ЗОП.

**3. СРОКОВЕ**

При изчисляване на сроковете във връзка настоящата процедура участниците следва да съблюдават и разпоредбите на чл. 28 от ППЗОП.

**4. ПРИОРИТЕТ НА ДОКУМЕНТИ**

При разминаване в записите на отделните документи за валидни да се считат записите в документа с по-висок приоритет, като приоритетите на документите са в следната последователност:

* Обявление за обществената поръчка;
* Техническата спецификация и приложенията към нея;
* Указания за подготовка на офертата;
* Проект на договор.

Независимо от посоченото в настоящата документация, по отношение на всички въпроси, свързани с възлагането на настоящата обществена поръчка основен приоритет имат разпоредбите на Закона за обществените поръчки и Правилника за прилагане на Закона за обществените поръчки.

**5. ИНФОРМАЦИЯ ЗА ЗАДЪЛЖЕНИЯТА, СВЪРЗАНИ С ДАНЪЦИ И ОСИГУРОВКИ, ЗАКРИЛА НА ЗАЕТОСТТА И УСЛОВИЯТА НА ТРУД**

Участниците могат да получат необходимата информация за задълженията, свързани с данъци и осигуровки, закрила на заетостта и условията на труд, които са в сила в Република България и относими към услугите, предмет на поръчката, както следва:

**5.1.** Относно задълженията, свързани с данъци и осигуровки:

Национална агенция по приходите:

Информационен телефон на НАП: 0700 18 700;

Интернет адрес: www.nap.bg

**5.2.** Относно задълженията, свързани със закрила на заетостта и условията на труд:

Министерство на труда и социалната политика:

Интернет адрес: http://www.mlsp.government.bg

София 1051, ул. Триадица № 2

Телефон: 02 8119 443

**6. ДРУГИ УКАЗАНИЯ**

За неуредените въпроси в настоящата документация ще се прилагат разпоредбите на Закона за обществените поръчки и Правилника за прилагане на Закона за обществените поръчки.